ועדת החוקה, חוק ומשפט, כנסת 16, פרוטוקול מספר 378, 2005-01-05 09:00

אליעזר כהן: אני פותח את הישיבה.

דרורה נחמני רוט: ב-1 ביולי פנה שר המשפטים הקודם לוועדת החקיקה, לאשר את התקנות הנדונות.

דרורה נחמני רוט: היתה ישיבה של ועדת החוקה ב-13 לדצמבר 2004 - -

אליעזר כהן: אני אסביר את הכותרת:

אליעזר כהן: אנחנו דנים בסוגי פשעים שלגביהם לא תחול חובת היידוע לפי סעיף 60 (א) לחוק, התשס"ד-2004.

אליעזר כהן: בבקשה.

דרורה נחמני רוט: ב-13 בדצמבר 2004 התקיימה ישיבה ראשונה בוועדת החוקה.

דרורה נחמני רוט: בעקבותיה, משרד המשפטים והמשטרה היו צריכים להשלים נתונים בנושא של אופיין של העבירות ששר המשפטים ביקש לא להכניסן לחובת היידוע.

דרורה נחמני רוט: בעקבות אותה ישיבה פנה משרד המשפטים, פרקליטות המדינה, לכל פרקליטויות המחוזות כדי לקבל פידבק לגבי אופי העבודות האלה.

דרורה נחמני רוט: מסתבר, שהגיעו פידבקים מכל הפרקליטויות, כאלה שהצריכו ישיבה דחופה אצל פרקליט המדינה.

דרורה נחמני רוט: התקיימה ישיבה כזאת ב-22.12 שבעקבותיה סבר פרקליט המדינה וגם אנחנו, שיש מקום לדחות את יישום רוב רובן של העבירות האלה כיוצאות מחובת היידוע לשנה, כדי לראות באופן פרקטי מה קורה בשטח.

דרורה נחמני רוט: רוב העבירות האלה עוצרים לגביהן עד תום ההליכים, לכן ממילא חובת היידוע לא קיימת לגבי מי שבמעצר.

דרורה נחמני רוט: ולכן, חשבנו שאנחנו רוצים לשקול שנית למשך שנה ולראות אם רבים המקרים שבהם משוחררים ממעצר ויש בעיות של פגיעה בנפגע ופגיעה באושיות המשפט.

דרורה נחמני רוט: חשבנו שיותר נכון להביא גם חומר הוכחתי לוועדת החוקה ולהביא את זה בצורה פרקטית יותר.

דרורה נחמני רוט: יחד עם זאת, לגבי המשטרה, לגבי אלימות במשפחה,

דרורה נחמני רוט: מסתבר שבמשטרה הצטבר מספיק ניסיון שהראה שהעבירות האלה, דחוף ליישם את התקנות לגביהן, כי יש פגיעה משמעותית ורצינית בעבירות של אלימות במשפחה.

דרורה נחמני רוט: אנחנו מדברים כרגע על סעיפים 1כב, כג יחד עם עבירות הלוואי הנלוות אליהם,שזה סעיף 2 לתקנות.

דרורה נחמני רוט: לגביהן, אם יהיה צורך - המשטרה תרחיב את הדיבור.

דרורה נחמני רוט: השתכנע פרקליט המדינה, והשתכנענו גם אנחנו בייעוץ וחקיקה, שלגביהן נבקש מוועדת החוקה אישור התקנות של אי יישום חובת היידוע.

קרן ויינשל: אני משערת שבעבירות מסוג אלה גם ככה יש בעיות, ללא שום קשר ליידוע.

קרן ויינשל: יש בעיות של שיבוש עדויות.

דרורה נחמני רוט: נכון, ולכן לא רצינו להגביר את זה ולגרום לטריגר לעוד עבירות נוספות בתוך המשפחה.

אליעזר כהן: יכולים להמשיך בדיון.

קרן ויינשל: בישיבה הקודמת רצינו לשמוע תוצאות של פיילוט שנערך על השימוע, אבל עכשיו זה פחות רלוונטי.

דפנה בינוול: לא בדיוק.

דפנה בינוול: כל נושא הפיילוט היה כדי לראות אם אנחנו יכולים ליישם ואיך, מהבחינה הזאת.

דפנה בינוול: אני לא אביא את התוצאות של ממש כי קרתה תקלה - חילופי גברי בפרקליטות אחת, אז לא היה שם בכלל ונשארתי עם תוצאות הפיילוט השני.

דפנה בינוול: מה שאני יודעת, שקודם כל אמרנו שלא נבקש דחייה של היישום.

דפנה בינוול: היום זה כבר מאוחר, כי אנחנו ב-6 לחודש, אבל חשבנו אז, כשדיברנו אתך, שאולי בעקבות תוצאות הפיילוט נצטרך לבקש דחייה.

דפנה בינוול: שוחחנו עם כל פרקליטויות המחוז והם כולם אמרו שהם יישמו את זה

אליעזר כהן: תוך שבוע שבועיים זה בסדר?

דפנה בינוול: זה מיושם כבר, אבל להפך - אנחנו מיישמים מעבר למה שרצינו, כי התקנות האלה היו אמורות לומר לפרקליטויות המחוז – חלק מהדברים אתם לא צריכים ליישם.

דפנה בינוול: החלטנו, שכרגע יישמו את הכל, להוציא עבירות אלימות במשפחה שנמצאות במשטרה.

דפנה בינוול: זה טוב לנאשמים, זה טוב לכולם וחשבנו גם שאם החוק קיים, אתם יודעים שהיו ויכוחים רבים מאוד על כל נושא החוק, כרגע, זאת עובדה מוגמרת.

דפנה בינוול: החוק קיים וצריך ליישם אותו.

דפנה בינוול: החלטנו בפרקליטות המדינה ובפרקליטויות המחוז, שניישם אותם לגבי כל העבירות, להוציא את עבירות אלימות במשפחה, ששם גם הצטבר ניסיון וגם יש כמויות אדירות וגם שם, זה באמת בתוך המשפחה ולכן הסכנה היא הרבה יותר גדולה.

דרורה נחמני רוט: שחרור ממעצר שם הרבה יותר אופייני.

אליעזר כהן: כולם מרוצים עד עכשיו.

אליעזר כהן: המשטרה גם מרוצה?

דפנה ביינוול: כן.

דפנה ביינוול: המשטרה קיבלה בישיבה אצל פרקליט המדינה.

דפנה ביינוול: למען האמת, בהתחלה רצינו לגבי הכל, כולל עבירות אלימות במשפחה.

דפנה ביינוול: המשטרה הבהירה שמבחינת, יש להם כבר תוצאות והם יכולים ליישם הכל, מלבד עבירות אלימות במשפחה.

דפנה ביינוול: פרקליט המדינה השתכנע שכך צריך ולכן הבאנו את זה אליכם.

דפנה ביינוול: לגבי כל ייתר העבירות, אני מאוד מקווה שלא נצטרך לבוא אליכם עם בקשה ליישם את התקנות, אבל ימים יגידו.

אליעזר כהן: כרגע מיישמים לגבי כ"ב ו-כ"ג.

דרורה נחמני רוט: 1כ"ב כ"ג וסעיף 2.

דפנה בינוול: כל השאר, אנחנו שמים "און הולד".

דפנה בינוול: בסוף הדברים - אני מבקשת להתנצל על כך שביקשנו את ביטול הישיבה הקודמת יום קודם אחר הצהרים.

דפנה בינוול: הפעם הזאת, זה בגלל שדנו בכל הנושאים האלה והתברר ברגע האחרון...

דפנה בינוול: אל תצחקי, אני מאוד נעלבתי מהצעקות.

דפנה בינוול: אף פעם אף אחד לא צועק עלי ובאתי הנה ובפעם הזאת, השתדלנו להיות בסדר.

דפנה בינוול: נכון שאנחנו ערים לכך שלוועדת חוקה יש לוח זמנים מאוד צפוף, אבל פה היינו מוכרחים והראיה, שקיימנו כל הישיבות ובאנו היום עם משהו מוגמר, כולל תוצאות הפיילוט שהיו דברים קטנים בשבילנו, כדי להבין שאנחנו לא רוצים לדחות.

דרורה נחמני רוט: דפנה רצתה לבוא.

דפנה ביינוול: אני חושבת, שהבאנו לפניכם משהו מוגמר וטוב, גם לנאשמים וגם למערכת.

דפנה ביינוול: בשנה הקרובה, נביא ממצאים לוועדת חוקה בתום שנה, כדי לראות איפה אנחנו עומדים, האם כן ליישם את ייתר הסעיפים או שאנחנו נסתפק בסעיפי אלימות במשפחה.

דפנה ביינוול: גם הם ודאי יביאו נתונים ואולי יגידו שצריך עוד דיון.

דפנה ביינוול: תודה רבה.

קרן ויינשל: דפנה, יש לי שאלה: ביישום החלקי שכן עשיתם, הצלחתם לראות אם זה משפיע לרעה על נאשמים?

קרן ויינשל: כלומר, הם נותנים את גרסת ההגנה?

דפנה ביינוול: לא.

דפנה ביינוול: בינתיים שלחו בשתי הפרקליטויות שבהן עשינו את הפיילוט והן החליטו על דעת עצמם וזה יפה מאוד כי לא ביקשנו, בכל עבירות הפשע הם שולחים את החומר.

דפנה ביינוול: יש מקרים ובדקו את זה יש לזה עלות מבחינה - -

אליעזר כהן: זה מן משפט זוטא.

דפנה ויינשל: לא בכל המקרים, אבל צריך לבדוק את התיק הרבה לפני שבודקים אותו קודם.

דפנה ויינשל: צריך להשיב.

דפנה ויינשל: זה לא פשוט, אבל הם יישמו את זה ואמרו: אנחנו יכולים ללכת עם זה בינתיים.

דפנה ויינשל: כמובן, צריך לראות איך זה יהיה, כי.

דפנה ויינשל: זה שתי פרקליטויות מאוד קטנות.

דפנה ויינשל: מי שרצינו וזה לא הסתדר והיתה תקלה זה בירושלים - שם לא הלך.

דפנה ויינשל: לעומת זאת פרקליטות מיסוי וכלכלה ממילא בעבירות שלהם לא רק שהם שולחים לשימוע בכתב, הם נותנים שימוע בעל פה.

דפנה ויינשל: ופרקליטות מחוז צפון, שזאת הפרקליטות הכי קטנה שיש לנו, זה לא ייתן לנו הרבה.

דפנה ויינשל: נראה מה יקרה בתל אביב, במרכז ובכל המקומות האלה.

אילן סלומון: אנחנו אחראים על יחידות התביעה המשטרתית.

אילן סלומון: אנחנו מטפלים כמעט בכל תיקי אלימות במשפחה, למעט התיקים החמורים שעוברים לפרקליטויות.

אילן סלומון: עד נובמבר 2004 נפתחו כמעט 8,100 תיקים על אלימות במשפחה.

אילן סלומון: מדובר לרוב בתיקים של אנשים שמשוחררים בערבות.

אילן סלומון: בהרבה מאוד מקרים, בשלב הזה הם כבר חזרו הביתה והם נמצאים עם בן או בת הזוג.

אילן סלומון: הניסיון המצטבר שלנו מלמד שכל צומת שבה אחד מבני הזוג יודע על ההליך המשפטי או על ההליך החקירתי, עלול להביא לחזרה מתלונה.

אילן סלומון: האישה באה מיוזמתה לתחנה ומספרת שהיא מצטערת וזה למעשה היה באשמתה והוא לא התכוון וכן התכוון, או פניות ישירות לתביעה בבקשה לסגור את התיק.

אליעזר כהן: מעבר ממגננה להתקפה.

אליעזר כהן: דפנה ביינוול: או שהכל בסדר היום ואל תחמירו אתו.

אילן סלומון: ואל תזמינו אותי לבית משפט, כי אם תזמינו אותי המצב בבית יהיה בלתי אפשרי וכולי.

אילן סלומון: אנחנו שוחחנו בענין הזה עם כל ראשי יחידות התביעה, לפני הדיון הקודם וגם לפני הדיון היום.

אילן סלומון: יישומה של חובת היידוע מוביל להרבה פניות לסגירת תיקים, הרבה פעמים מצד האישה.

אילן סלומון: כלומר, מצד המתלונן.

אילן סלומון: כמובן שאני לא יכול לדעת מה גרם לה לחזור בה מהתלונה, אני יכול רק לנחש.

אילן סלומון: ר

אליעזר כהן: זה מין ויתור או כניעה, או פחד.

אילן סלומון: אני יכול רק לנחש.

אילן סלומון: בהרבה מקרים, אם בני הזוג חיים יחד ויודעים שיש תיק שאולי יוגש כתב אישום, האישה פתאום מגיעה למשטרה ומבטלת את התביעה.

אילן סלומון: היא כותבת מכתב ואומרת שהכל בסדר.

אילן סלומון: כמובן שבמהלך השנה הקרובה נבדוק אם יש עוד נושאים אחרים שצריך להעלות אותם לדיון.

אילן סלומון: יישומה של כל חובת היידוע כרוך בהרבה עלויות.

אילן סלומון: ראוי לציין, שגם הפרקליטות למיטב ידיעתי לא ממש קיבלנו כיסוי הולם ליישום החובה.

אליעזר כהן: אנחנו נציין את זה בסיכום מהיום, שברור שיהיו כאן עלויות נוספות והנושא הזה לא כוסה.

אליעזר כהן: נצטרך לטפל בו.

אילן סלומון: דווקא התקנות האלה חוסכות עלויות לתביעה המשפטית.

אליעזר כהן: אצלכם זה אותו דבר?

דפנה ביינוול: אצלנו, נוח יותר מבחינת המזכירויות לשלוח לכל האנשים מאשר להתחיל במספר מצומצם לא לשלוח.

דפנה ביינוול: ואז, כיוון שנשלח - מבחינה זאת - עדיין עלויות לא מבוטלות.

קרן ויינשל: נצטרך לקבל נוסח חדש, עם עדכון של השרה.

אליעזר כהן: העברנו, הצבענו בעד.

אליעזר כהן: תודה רבה.